Գեղեցիկը շատ է տխրել, որ նախարարը փոխվել է: «Տոնոյանը դաժան է, սիրտ չունի, երեք անգամ դիմել եմ, ոչ մի անգամ չի օգնել: Բայց Սեյրան Օհանյանն օգնում էր: Երբ դիմել եմ, օգնել է»,- պատմում է կինը: Նա ողորմություն չի խնդրում: Համաձայն է շարունակել երեք հաշմանդամներին պահել իր չնչին աշխատավարձով: Միայն թե նախարարն իրեն այս դժվար պահին օգնի, գոնե տոկոսներից ազատի: «Ամուսինս գնաց, առողջությունը կորցրեց, որ հիմա նրան հանեն դո՞ւրս շպրտեն փողոց: Էդ տունը նրա արյան գինն է, ո՞վ է վայելելու»,- դառնացած ասում է Գեղեցիկը: